Molnár János (kanonok)
Vajkai Molnár János (Lengyeltóti, 1817. december 12. – Kecel, 1886. május 20.) esperes-plébános és címzetes kanonok.

Élete

Molnár János uradalmi tiszt és Csigó Róza fia. Középiskolai tanulmányait Kaposvárt és Pécsett végezte. 1837-ben nyert felvételt a kalocsai egyházmegyébe és 1841. augusztus 16. szenteltetett fel miséspappá. Segédlelkész volt Topolyán, Baracskán, Petrovoszellón, Szenttamáson, Óbecsén és Kalocsán. 1850-ben a kalocsai püspök mellett hitszónok, 1853-ban szentbenedeki, 1863-ban keceli plébános lett; 1870-ben alesperes, 1874. június 25-én címzetes kanonok. 1881-ben nyugalomba vonult. 

A katolikus irányú lapokba egész életén át sokat dolgozott, így az Idők Tanújába, Pesti Hirnökbe és a Magyar Államba (saját nevén és Dunaparti álnévvel vezércikkeket írt).

Források

 
 Schematismus Colocensis 1885. 123. l. 
 Magyar katolikus lexikon
 Somogyi Helikon. A somogymegyei származású, vagy Somogyban több-kevesebb ideig lakó, vagy legalábbis Somoggyal kapcsolatban működő költők, írók és művészek lexikona. Szerk. Hortobágyi Ágost. Kaposvár, Szerző, 1928. 132. old.

Magyar kanonokok
Lengyeltótiak
Keceliek
1817-ben született személyek
1886-ban elhunyt személyek